*APSTIPRINĀTS:*

*ar iepirkuma komisijas 2020.gada 13.novembra*

*sēdes protokolu Nr.22*

**VAS “Latvijas dzelzceļš”**

**Atklātā konkursa**

**„Dzelzceļa pasažieru infrastruktūras modernizācija: būvniecība”**

**(iepirkuma identifikācijas Nr.** **LDZ 2020/5-IB)**

**SKAIDROJUMS Nr.67**

|  |  |  |
| --- | --- | --- |
| **Nr.p.k.** | ***Jautājumi*** | ***Atbildes*** |
| **1.** | Atsaucoties uz VAS "Latvijas dzelzceļš" sniegtā skaidrojuma Nr.30. jautājumu Nr.1 lūdzam precizēt, kas ir domāts "Apstiprinām, ka stacijās Garupe, Carnikava un Lilaste, pārbīdot 3.sliežu ceļu ir jāveic balasta nomaiņa ….."? Pasūtītāju prasībās stacijā Garupe netiek prasīts veikts sliežu ceļu pārbīdi. | Precizējam 30.skaidrojumu 1.atbildi šādā redakcijā:  *Apstiprinām, ka stacijās Carnikava un Lilaste, pārbīdot 3.sliežu ceļu ir jāveic balasta nomaiņa jāveic visa pārliktā sliežu ceļa garumā, atbilstoši 1.- 5. iepirkuma daļu II sējuma 6.punkta prasībām. Stacijā Garupe 3.sliežu ceļu pārbīde un balasta nomaiņa Pasūtītāja prasībās nav iekļauta.* |
| **2.** | Vai 0.4kV elektrosadalnēm kabeļu pieslēgums jānodrošina uz speciālām pieslēguma spailēm vai var pieslēgumus veikt pa tiešo pie aizsardzības iekārtām? | Skaidrojam, ka pieslēguma veids jānosaka projektēšanas laikā, ievērojot darba drošības noteikumus un spēkā esošos normatīvus. |
| **3.** | Atsaucoties uz II sējuma pasūtītāja prasībām, 11.9 punktu, lūdzam Pasūtītāju sīkāk paskaidrot, kas ir domāts ar prasību “izolēta elektrobarošana”? | Skaidrojam, ka ar frāzi “izolēta elektrobarošana” nozīmē - jānodrošina elektrobarošana, izmantojot izolējošo transformatoru. |
| **4.** | Atsaucoties uz II sējuma pasūtītāja prasībām, 12.40 punktu, lūdzam Pasūtītāju paskaidrot:   1. LBN 261-07 ir spēkā neesošs; 2. uz ko šis punkts attiecas - zibensaizsardzības sistēma jānodrošina visām stacijās un pieturas punktu ēkām, vai arī šis punkts attiecas uz ko citu? | Skaidrojam, ka jāievēro tikai spēkā esošie standarti un normatīvie akti.  Skat. Skaidrojumu Nr.55 2.atbildi - *zibensaizsardzības sistēmas uz ēku jumtiem nav jāuzstāda.* |
| **5.** | Vai perona būvniecībā izbūvētajām metāla konstrukcijām (margas, nojumes u.c.), jānodrošina aizsardzības pieslēgums pie sliedes stacijās un pieturas punktos kur ir kontakttīkla sistēma? | Apstiprinām, ka *metāla konstrukcijām (margas, nojumes u.c.), jānodrošina aizsardzības pieslēgums pie sliedes stacijās un pieturas punktos, kur ir kontakttīkla sistēma* saskaņā ar II sējuma sadaļas “Zemējums ierīcēm kontakttīkla zonā” 12.33.-12.39. punktu prasībām. |
| **6.** | Ja pretendents iesniedz Finanšu piedāvājumu par vairākām daļām, vai viņam Tehniskais piedāvājums ir jāiesniedz par katru daļu atsevišķi, vai var iesniegt vienu Tehnisko piedāvājumu, kur tiek aprakstītas visu Finanšu piedāvājumā iekļauto daļu prasītā informācija? | Atbilstoši Nolikuma 3.4.punktam Tehniskais piedāvājums ir jāiesniedz par katru daļu atsevišķi. |